應該未返嚟住?袁幸堯今日南澳有馬贏
2024年04月21日 15:16
東網電視
更多新聞短片
女見習學員袁幸堯今日於南澳有馬贏。(圖片:Racing SA)
自從告東尼馬房見習生鍾易禮只差1場頭馬就贏夠70W,可以升格做大師傅後,一直有消息傳出馬會亦重召其中一位目前於南澳學藝的見習學員回港,當中熱門人選係兩位女見習學員袁幸堯及黃寶妮,畢竟佢哋出外日子比較耐,頭馬亦比較多。
不過,睇番今日於南澳Port Augusta馬場嘅賽事,袁幸堯仍在當地上陣,她更於第3場1600米草地賽事憑5歲馬Badiss增添進帳,繼續於南澳交出好成績,是否代表並不會短期內返港?至於另一位經驗比兩位師姐淺嘅女將林霖,今日亦於Port Augusta馬場,兼且取得1冠1亞,演出更勝一籌,反而黃寶妮就未見上陣,究竟代表啲乜呢?